อยากสอบถามหน่อยคะ พอดีว่าเป็นประจำเดือน วันแรกประจำเดือนมาไม่มากเท่าไร เป็นเลือดน้ำตาลค่ะพอล้างก็จะออกแดงหน่อย แต่ถ้าติดผ้าอนามัยจะสีน้ำตาล วันที่2ก็เป็นสีน้ำตาลอ่อน เกิดจากสาเหตุอะไรคะ รึไม่ไช่เลือดประจำเดือน. แล้วมันเกี่ยวกับกินยาคุยมั้ยคะ
สวัสดีค่ะ ☺️,หากได้ทานยาคุมกำเนิดชนิด 21 เม็ดอยู่ และมีเลือดออกในช่วงที่เว้นระยะ 7 วัน หรือหากทานยาคุมกำเนิดชนิด 28 เม็ด และมีเลือดออกในช่วงการทานยาคุมเม็ดที่ 23-24 เลือดดังกล่าวก็คือประจำเดือนที่เป็นผลจากยาคุมกำเนิดค่ะ ซึ่งถือเป็นปกติดีการที่เลือดเป็นสีน้ำตาล แสดงว่ามีปริมาณเลือดน้อย เลือดจึงใช้เวลานานในการไหลออกจากมดลูก เลือดจึงสัมผัสกับอากาศนาน ทำให้กลายเป็นสีน้ำตาลได้ ซึ่งการที่มีเลือดประจำเดือนน้อย ก็เป็นผลจากการทานยาคุมกำเนิดได้เช่นกัน